نثار احمد صديقي

نثار احمد صديقي (Nisar Ahmed Siddiqui) ھڪ نامور پاڪستاني مدرس، تعليم دان، سکر آءِ بي اي يونيورسٽيءَ جو باني وائيس چانسلر ۽ سنڌ، پاڪستان جو اڳوڻو بيوروڪريٽ ٿي گذريو آھي.

 تعليم 
صديقي معاشيات ۾ سنڌ يونيورسٽي، ڄامشوري مان ماسٽرس جي ڊگري حاصل ڪئي. تعليم ۾ پڻ ماسٽر جي ڊگري اتائين ڪيائون. پاڻ 1987ع ۾ آمريڪا ويا جتان بوسٽن يونيورسٽيءَ مان اقتصاديات ۾ ايم بي اي ڪيائون.

 پيشا وارانه خدمتون 
شروعات ۾، صديقي  بطور استاد خدمتون ڏنيون ۽ ھڪ اسڪول ۾ رياضي، معاشيات ۽ انگريزي ٻولي پڙھايائون. بعد ۾ سينٽرل سپيريئر سروسز جو چٽا ڀيٽي وارو امتحان پاس ڪيائون ۽ پاڪستان حڪومت ۾ بطور سماجي خدمتگار جي پيشا وارانه خدمتون ڏنائون. 30 آڪٽوبر 2019ع تي مرينو بيچ ھوٽل، ڪولمبو سريلنڪا ۾ ايسوسيئيشن آف مينيجمينٽ ڊولپمينٽ انسٽيٽيوشنس ان سائوٿ ايشيا (ايمڊيسا) جي پندرھين اجلاس ۾ پروفيسر صديقي کي 2019ع-2021ع جي عرصي لاءِ، ايمڊيسا جو صدر چونڊيو ويو.

 عظمت 
پروفيسر نثار احمد صديقي پاڪستان جي تعليم جي شعبي ۾ سندس خدمتن جي ڪري بيحد عزت وارو رھيو. هن کي ”جديد دور جو سر سيد احمد خان“ سڏيو ويو. ”ميرٽ، ڪوالٽي، ايڪسيلنس ان ايجوڪيشن“ جو تاريخي نعرو، نثار احمد صديقي 1994ع ۾ سکر آءِ بي اي يونيورسٽي قائم ڪري سڄي پاڪستان ۾ پيش ڪيو. اداري 2017ع ۾ يونيورسٽي جو درجو حاصل ڪيو ۽ هو يونيورسٽي جو باني وائيس چانسلر بڻجي ويو. هن پاڪستان ۾ ڪميونٽي ڪاليجن جو تصور بہ آندو. پاڪستان جي تعليم لاءِ سندس قيمتي خدمتن جي اعتراف ۾، حڪومت پاڪستان کيس اعليٰ ترين سول ايوارڊ ستارۂ امتياز سان نوازيو.

 وفات 
نثار صديقي 22 جون 2020ع تي ڪراچي جي ھڪ خانگي اسپتال ۾ وفات ڪئي. کيس سکر آءِ بي اي سکر يونيورسٽي جي اڱڻ ۾ دفن ڪيو ويو.

حوالا

زمرو:ماهر تعليم
زمرو:سنڌي شخصيتون
زمرو:پاڪستاني مدرس
زمرو: پيدائش جو سال اڻلڀ 
زمرو:2020ع جون فوتگيون